ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهد الله تعالى فلا مضل له. ومن يضلل فلا هادي له. واشهد ان لا اله الا الله وحده لا شريك له. واشهد ان محمد
محمدا عبده ورسوله. اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم. وشر الامور محدثاتها وكل محدثة بدعة. وكل بدعة ضلالة وكل ضلالة
في النار. اللهم صل على محمد وعلى ال محمد. كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد كما باركت على ابراهيم وعلى ال ابراهيم. في العالمين انك حميد
حميد مجيد. روى الامام ابو داوود والبخاري في الادب المفرد. وقد علقه البخاري في صحيحه واسناد الحديث حسن. من حديث وهو عند الترمذي ايضا وحسنه. من حديث زيد ابن ثابت رضي الله عنه قال قال لي رسول الله صلى الله عليه واله وسلم
تعلم كتاب يهود. وفي لفظ تعلم لغة يهود فاني اخشى على كتابنا. قال زيد فحذقته اي لسان اليهود فحذقته اي صرت حاذقا فيه وماهرا به في خمسة عشر يوما. وفي
رواية عند في رواية الترمذي ان النبي صلى الله عليه وسلم امره ان يتعلم السريانية ولغة اليهود العبء العبرية. فالحافظ ابن حجر يقول يعني انه لا مانع ان يكون احتاج الى هذه وتلك. الشاهد هل سمعتم في الدنيا
رجلا تعلم لغة لغة اجنبية عنه. فصار كاهلها في خمسة عشر يوما انا لا اعلم في حدود يعني علمي الضئيب لا اعلم بل لا اتصور ان تكون رجلا عربيا تتعلم لغة اجنبية وفي في نصف شهر تكون كاهلها
ترى ما الذي حفز زيد بن ثابت؟ ان يفعل هذا الفعل ان النبي صلى الله عليه وسلم قال اني اخاف على كتابنا فاذا صادفت هذه الكلمة قلب رجل محب لم ينم
انا اقول الان نحن نخشى على سنة نبينا صلى الله عليه وسلم فهل ستصدع هذه الكلمة قلب محب فلا ينام الليل حتى يحصل اصول العلم في حفظ سنة النبي عليه الصلاة والسلام. كما قلت في المرة الماضية
مصادرنا الاصلية تتعرض لهجوم كاسح لا سيما مع ضعف المؤسسات الدينية الرسمية وهي ضعيفة من جهة رجالها علميا لان الدرجات العلمية او الدرجات الادارية الوظيفية لا يتسنمها المرء في ديار المسلمين بالعلم
انما بقدم السن في المهنة فيبقى هو مسلا آآ ياخد آآ المدير عام الدعوة المفروض مسلا مدير عام الدعوة ده المفروض يكون طالب علم لأ ده واخدها لان في درجة وزيفية
فارتقى اليها. بقى رئيس المجمع الفقهي مسلا يبقى خدت بدرجة وظيفية بقى وكيل الوزارة بقى الوزير دي كلها درجات وظيفية لم تعد الدرجات العلمية هي التي يرتقي المرء بها فلما تحصل منازرة من المناظرات على اي موضوع علمي وقد وقع هذا لي
كان آآ رجل يتسنم منصبا كبيرا جدا. في الدعوة آآ قرأت له مقالا مقابلة صحفي صحفي التقى معه ودار الحوار حول صحيح البخاري فسأله هذا السؤال قال له ان في ناس بيقولوا ان البخاري ليس آآ صحيحا آآ كله
بل في احاديس ضعيفة. قال فعلا آآ الناس اختلفوا على قولين في المسألة ديت وآآ انا مع الذين يقولون ان البخاري في احاديس ضعيفة ولانني اعرفه فشددت له الرحل من بلدي الى مكتبه في القاهرة
علشان اقول له ايه الكلام ده؟ انا لا اصدق ان تقول هذا الكلام. يبقى فيه صحفي كداب افترى عليك وكتب كزا وكزا ازا ما كانش واخد ان في واحد كدب عليه يصلح
لان دي هذه سوءة تبقى على الدهر فلما الحقيقة دخلت عليه وسلمت عليه وكلمته قلت له والله مجلة كزا نشرت لك حديثا مع صحفي عمل كزا كزا كزا قلت كزا. هل هزا صحيح؟ قال لي نعم. انا قلت هذا. قلت له طيب. انا رجل متخصص في علم الحديث بقى لي تلاتين سنة
واقول ان هذا القول الذي تقوله لم يقل به احد فانا بدي انك انت تعرفني دلوقتي ما هي الاحاديث الضعيفة او بعض الاحاديث الضعيفة في صحيح البخاري عشان نتكلم فيها
فقال لي اجيب لك المتخصصين. قلت له لأ انت اللي اتكلمت انا ما ليش علاقة بالمتخصصين. انت الذي تكلمت ونسب الكلام الي. قال لي ما الناس بتضعف البخاري جت علي انا
انا حافز كلام والله. بكل اسف يعني قال هذا الكلام. يعني هيصة يعني هيصة ضعف مع جملة اللي بيضعفوا مهيصه مع جملة اللي بهيصه والكلام ده فلما يكون حاميها حراميها. يعني اللي انا مخليه امين الصندوق هو اللص
يبقى خلاص اذا كانت الامانة مغنما فانتظر الساعة يديك امانة عينها اعتبرت ان دي غنيمة دخلت جيبك. الحمد لله جات لي وبتاع وهابقى غني والكلام ده. اهي دي مشكلة. الحاجة التانية
اللي هي من اسباب ضعف المؤسسات الرسمية. وانها لا تستطيع ان تدافع عن اصول الاسلام وفروعه. بكل اسف يعني السبب التاني الهوجة اللي ماشية في العالم الان باسم حرية الرأي
كل ما تيجي تقول له اسكت يقول لي انت بتكمم الافواه هو انت مش عايز الناس تتكلم هو انت ايه ليه الاستبداد والدكتاتورية اللي انتم عايشين فيها طول عمركم مش عايزين حد يتكلم في الدين غيركم والبتاع والكلام ده
والمسألة حرية الصحافة في بلاد المسلمين مش حرية دي فوضى يعني واحد مسلا في جريدة كاتب شعار الجريدة تقبل كل فكر وكل مذهب. طب انا عايز اعرف الفوضى عرفها لي بقى
ازا كانت الحرية هي تشمل كل فكر وكل مذهب ولا عرف لي الفوضى هو ده افضل تعريف للفوضى ان تقول ما تشتهي وان تقول ما تريد فازا واحد اتكلم كلمتين يطلع كم صحفي كده في الجرايد يشنعوا عليه ويتهموه بالجهل وبالبنط العريض بونط تمانية واربعين عشان اللي ما يشتري يتفرج
يفضح الراجل وما يعرفش يدافع عن نفسه فيؤثرون السلام اذا من الذي يحمي المصادر الاصلية؟ انتم الشباب المحتسب الذي يعيش الاسلام قضية حياة اما ان نكون او لا نكون. زيد ابن ثابت النبي عليه الصلاة والسلام قال اني اخاف على كتابنا
خلاص بقت قضية حياة. حفز القرآن من التحريف انا بقول اهوت السنة بتتعرض تعرضا وحشيا في في هذا الزمان للهجوم من الجهلة وعلم السنة قل اهله. اللي بيموت من علماء السنة ما فيش حد بيشغل مكانه
بنغيب فترة طويلة عشرة خمستاشر سنة لحد ما يجي لنا واحد يملى المكان. الشيخ الالباني رحمة الله عليه لما توفي. مين اللي بنى مكانه كان حارسا وكانوا يخافون منه رجل عالم اي بني ادم يطلع بشبهة يدكها دكا
ففي ناس كانوا لامين نفسهم لكن مين على بال ما واحد يملى مكان الشيخ الالباني بحجم الشيخ الالباني اشوف شيخ من الف وربعمية وعشرين رحمة الله عليه النهاردة الف ربعمية تسعة وعشرين ها
عشر سنين داخلين على عشر سنين ومكان الشيخ شاغر على ما ييجي واحد يملاه يكون في نفس حشمته وقوته وصدعه بالحق والكلام ده نجيب عشر سنين هي والعمر فيه كم عشر سنين؟ في العشر سنين دي كم واحد مبتدع لعب واتكلم والف كتبا والكلام ده
المسألة مسألة خطيرة الرجل اذا تعلم علم الحديث علم اصول المرويات كيف نقبل كيف نرد بياخد وقت طويل على ما يستوي فرجالنا قلة فتصور دولة سواحلها الوف الكلوات وحرس الحدود عليها
ما بين كل حارس وحارس كيلو. يبقى المتسلل اذا اراد ان يتسلل يعرف يدخل يعرف يدخل على الاقل يكون ما بين الحارس والحارس مرمى البصر. الاتنين يشوفوا بعض بحيس لو واحد تسلل من النص اي واحد من العساكر اللي واقفين دول يوقفوا ما ادخلش من الحدود. لأ حدودنا مفتوحة
لنا خصوم في الخارج ولنا جهلاء من الابناء في الداخل يتعاونون مع هؤلاء الخصوم فعشان كده بنقول علم الحديث علم ضروري جدا لا اعلم زمنا اه طلب هذا العلم صار اكيدا ضروريا مثل هذا الزمان
لم يعد يكفي ان تقول للحديس صحيح البخاري لانه هيقول لك ببساطة شديدة انت رجل لما بتقول البخاري بتقلد سيبك من التقليد جانبا واسبت لي ان البخاري صحيح اصلا انا ادعي ولكل انسان ان يدعي ما يريد. انا ادعي ان البخاري من اوله لاخره كذب
اسبت لي بقى بدون ما تتشنج بدون ما تتنطط بدون ما تصرخ ان الكلام ده كلام العلماء لما يقول البخاري اصح كتاب ان الكلام ده كلام سليم فما عدش ينفع الصراخ بقى. تقعد تتنطط له بقى اي واحد من الجماهير حتى اللي بتشوف يقول لك ما هو ما عندوش حجة عمال يتنطط ويصرخ ما جابش حاجة مقنعة لحد النهاردة
يبقى انا محتاج ان ادرس اصول هذا العلم عشان اقدر اثبت صحة المصادر الاصلية. بل لو قال لك انت اسبت لي ان في واحد كان اسمه البخاري اصلا انتم بتقولوا البخاري. لأ انتم اللي مؤلفين الموضوع ده. لا كان فيه بخاري ولا يحزنون. فاسبت لي انه كان عايش
مرة جمعني يعني آآ يعني مجلس بواحد من هؤلاء فانا قلت له اثبت لي انك ابن ابيك وقف لما اقول له هل نسبك الى ابيك صح تعرف تسبته يعني ان ده ابوك لا تؤاخزني يعني ابوك مش واحد تاني هو النهاردة
لما يكون ولد مولود ناقص النمو. مش بيدخلوه حضان؟ ويدوا للاب رقم الحضانة. رقم تلاتة اربعة عشرة عشرين الكلام ده هو مش ممكن الممرضة تغلط وتفتح حضان تاني وتديك العين
ما هو انت نازل من بطن امه حتة لحماية. لا امه تعرف شكله ولا انت تعرف شكله هو ممكن ممكن عقلا يعني آآ تفتح آآ وتجيب واحد تاني ولا مستحيل؟ مش كده ؟
كيف سلم لها؟ وما قلهاش لا ده مش ابني. او اسبتي ان انت فتحت الحضانة الفلانية وما فتحتيش الحضانة العلاني هو النهاردة المرأة الحرة عقلا ممكن تزني المتزوجة. ممكن تزني؟ ممكن تدخل على زوجها ولد مش ابنها
ممكن فايش عرفك ان انت ابو ابن ابيك احنا لو مشينا في السكة اللي هم ماشيين يقول لك اسبت لي ان كان فيه بخاري. اسبت لي ان كان فيه كزا. ما هو نفس القصة اهو
ازا ادخلنا الاحتمالات الواهية واعرضنا على الاقل عن الظنون الراجحة خربت الدنيا كلها فانت بقى عشان تسبت ان الكتاب ده لفلان دون فلان في اصول لاهل العلم هي دي تعتبر اسئلة
اسئلة تعجيزية عند العوام. بس سهلة عند اهل العلم اللي مدرسين. يعرف يسبت الكتاب ده صحت نسبته الى هذا العالم ولا لأ اول كتاب ده موضوع على هذا العالم ولا لا
زي ما بيثبت ان الحديس ده صحيح ولا لأ ؟ ضعيف ولا لأ ؟ حسن ولا لأ ؟ وعنده الحجة التي يستطيع ان يقيم بها البرهان على كلامه محب تحمل عليه ما يقولش اه
ابدا مش في الحديث بس في اي حاجة طلع الولد بيحب بنته وبتاع والكلام ده آآ صلى ورا الامام الامام مسلا آآ قرأ بربع ولا حاجة بعد ما خلص ايه يا عم الشيخ
يا اخي من صلى بالناس فليخفف انا مش علي انا ازا كان علي انا اقف وراك بس يا اخي ان فيكم الصغير مش عارف ايه والضعيف والبتاع وانت بتتكلم عن نيابة عن غيرك ليه؟ هو حد اشتكى
ويطلع زهقانه بينفخ وبتاع والكلام ده. ويطلع عشان يقابل البت يقف بالتلات ساعات. تقول له لأ خلاص اصل كده هيقفلوا البوابة. ياه! ده تلات ساعات ده عدوا في ايه اللي وقفك تلات ساعات لا ضهرك بينشر ولا ولا تعبان ولا حاسس باي حاجة ولا الكلام ده
محب واحد محب فعشان كده كل عبادة او كل عمل يخلط بالحب ينجح فيه صاحبه فالحب مركب لا يضل راكبه انت عارف حمار ام عمرو؟ كان ام عمرو دي الزاكرة بتاعتها راحت
فكانت بقى مسلا يخليها تزور فلان وفلان وما فيش حد فاضي يقف معها فكانوا يركبوها الحمار لان الحمار عارف السكة وهي ما تعرفش السكة يركبوها على الحمار والحمار ياخدها يوديها للجيران ويجيبها من عند الجيران يوديها البيت. انت واخد بالك؟ فالذي يركب الحب يصل
اسرع من حمار ام عمرو راكب الحب لا يضل ابدا عشان كده لما انا بقول ان رأس مال المحدث مفرق في عشرات في عشرات الالوف او مئات الالوف من الاجزاء الحديثية ما قصدتش على الجيزة
يعني ولا اخليك تيأس؟ قصدت اقول لك ان علم الحديث يحتاج الى همة. اللي بيدرس في اصول الفقه يقدر ثلاث اربع خمس ست كتب من المعتمدة ويبقى اصولي ويطبق الفروع يشوف القطة التئم على الاصول ولا لأ والكلام ده
لكن علم الحديث كعلم نظري اه تلات اربع خمس كتب هتدرس لنا الحديس وبس وتعرف الحديس الصحيح تعريفه ايه والكلام ده. لكن لما تيجي تشتغل عملي مش هينفع بقى انك انت تجيب لي الحديس من تلات اربع مصادر
ويكون الحديس له خمسين ستين اسنادا ما هو ممكن اسناد من اللي غايب عنك ده يضيع لك شغلك ده كله حصل نوع من الاختلاف على الراوي في الاسناد. صح الاسناد قدامي سفيان ابن عيينة عن الزهري عن عروة
عائشة تدي له تعظيم سلام. سبيكة ده وده معدود من اصح الاسانيد سفيان بن عيينة عن الزهري عن عروة عن عائشة شوفوا ومع ان انا باقول لك سليك الدهب اهو
ممكن اضعفه لك طب هتضعفه ازاي اقول لك اصحاب الزهر هفترض وده وده وارد كتير يعني في احاديس سفيان على وجه مش على وجه الخصوص حديس سفيان يعني بالزات لان انا بحب سفيان
جدا اهتميت باحاديث سفيان عن الزهري على وجه الخصوصي انا بتكلم في احاديث الشاذ وكده يعني اصحاب الزهري زي ما لك الامام مالك صاحب المذهب زي معمر ابن راشد زي محمد ابن الوليد
زي عقيل بن خالد زي يونس ابن يزيد زي الليث ابن سعد ها زي محمد بن عبدالرحمن ابن ابي زئب اصحاب الزهري خمس طبقات مش طبقة واحدة كل دول رووا الحديث نفس الحديث اللي سفيان رواه موصولا كده. كل دول رووا الحديث عن الزهري
عن عروة ان النبي صلى الله عليه وسلم فعل كذا او قال كذا. ايه الفرق ما بين الاسنادين ذكر عائشة في الاسناد الاولاني. ما هو سفيان بن عيين قال ايه؟ قال حدثنا الزهري عن عروة عن عائشة
النبي صلى الله عليه وسلم قال كذا اصحاب الزهر اللي انا سميتهم دول رووا نفس الحديث عن الزهر عن عروة ان النبي صلى الله عليه وسلم. طب هو عروة ادرك النبي؟ عليه الصلاة والسلام. لأ ما ادركش النبي. ده تابعي. يبقى سقط من الاسناد ذكر عائشة
رضي الله عنها. طب عروة جاب الكلام ده منين؟ اين الحلقات المفقودة؟ ما هو الكلام مش هينط كده يروح لعرو. لازم لابد له من ناقل من الناقل يبقى انت في الحالة دي تقول ايه ؟ لأ
اصحاب الزهري مش ممكن دول كلهم يغلطوا الغلط اقرب من الواحد وان كان اماما وابعد عن الجماعة فلا شك ان روايتهم اصح من رواية سفيان يبقى الحديث حينئذ لا يصح الا مرسلا. والمرسل نوع من انواع الحديس الضعيف
شف اهو انا قلت لك في الاول شف سفيان عن الزهري عن عروة عن عائشة سبيك الدهب بس ازا ما جلتلوش علة زي اللي انا زكرتها وساعات تلاقي الاسناد ظاهره الصحة
نمشي على الاستاد من برة كده تلاقيه زي الفل. زي ما تلاقي واحد كده ايه تخين كده وعضلات والكلام ده ها يشوفوا اتنين جزارين يقول شف ابن حلال مشفي. ها مش مصفي. لا ابن حلال مشافى. اه تشوفه كده تقول
ياه ده كمال اجسام وبتاع. يا عم دي مش عضلات ده ورم ده ورم ده وارم من كتر العياء وكتر المرض مش عضلات جاية كده لا استسمن ذا ورم فده وان كان ظاهره العضلات
لكن باطنه العلة. مين اللي يعرف ان ده معلم؟ الطبيب لو مختص بالمسألة دي يقول لك الراجل ده عنده كزا ، وهو ماشي كده اهو ولا حط على بطنه سماعة ولا ولا دبب كده على قلبه ولا مش عارف ايه ولا بطنه ولا بشاكوش ولا احزنه
اللي هو من خبرته عرف ان ده مريض والقصة دي يبقى ما يعرفش ان ده مريض وان كان ظاهره السلامة الا واحد متخصص فيجي بقى لو الواحد مش دارس في علم الحديث كويس والكلام ده
يمشي على اسناد زي دهوت يقول لك ده اسناد آآ صحيح اسناده صحيح. انما اهل العلم اللي دارسين بقى وعارفين يقول لك اه الصحة لكنه معل بالشزوز. شذ سفيان فوصل الحديث
وخالف الجماعة الذين ارسلوه. ارسلوه يعني الصحابي يعني التابعي قال قال رسول الله صلى الله عليه وسلم ولم يسمع فازا اي اسناد هيغيب عنك ممكن يعمل لك مشكلة او ممكن يحل لك مشكلة
طب الحديس ده قد يرد باطراف مختلفة زي مثلا ايه؟ من عمل عملا ليس عليه امرنا فهو رد. يبقى دخل في حرف الايه؟ الميم. فقد بعض الكتب يريدوا حرف وبعض الكتب يريدوا بحرف الايه؟ الميم. ماشي
هتدور في الحرفين. طبعا الوقت هيطول. تمام؟ ممكن يكون الحديس ده ورد بصيغة اخرى في كتاب اخر. ما من عمل عملا ليس عليه امرنا فهو رد. دي من نون دي ميم الف
خلاص؟ ممكن بعض الكتب تورده بلفظ اخر ايهما عامل عملا ليس عليه امرنا فهو رد. يبقى دخل في حرف الايه؟ في حرف الالف وخد بقى دواليك بقى ممكن انا ايه اجيب لك آآ يعني الفاظ اخرى كل لفظ يحط الحديث في حرف
انت بقى عقلك مش دفتر ما انتاش عارف الحديس ورد بانهي لفظ انت بتخرج حديس قدامك هتقعد بقى تفترض زي ما انا بافترض دلوقتي الحديس ممكن يرد ازاي ؟ ممكن يرد اللفظة الفلانية تدور في الحرف ما تلاقيهوش. اهو وقت راح
وهتدور في الحرف ده في الالف كتاب كل حرف هتدور عليه في الالف كتاب. كل ده لابد ان تخرج حديثا واحدا هو ده ضياع العمر بقى. طب انت كطالب حديث عايز توفر الجهد
تعمل ايه علشان تتقي المزلق اللي انا باتكلم عنه ده وتوفر وقتك. اقول لك تعملها طبعا دي تحتاج الى جهد جبار منك وعشان ده كله ده حمل محطوط على كتافك
ها وده الف كتاب والكتب مش الف كتاب بس باقول لك عشرات الالوف او مئات الالوف من الكتب اللي فيها حدثنا فلان عن فلان عن فلان كتيرة جدا جدا فتقوم تعمل ايه؟ الجماعة اللي قاعدين على القهاوي والجماعة اللي مضيعين وقتهم والبتاع ده استغللوهم
تستغلهم ازاي كل الاحاديث التي وردت في اخر الكتاب اللي المحقق هو كتاب كان في هرسة وكتبها تعيد كتابتها في بطاقات مرة اخرى او عن طريق الكمبيوتر دلوقتي تقدر تكتب والبرنامج الترتيب يرتب لك. طبعا دي آآ حاجة طبعا يعني تعتبر آآ يعني نعمة تعتبر نعمة
كبيرة جدا جدا اللي حصل دلوقتي بس تاخد كل احاديث حرف الالف لوحدها من الالف كتاب وتخلطها على بعضها بس تدي لكل كتاب رمزا. عشان الدنيا ما تتوهش في بعضها. الكتاب ده مثلا حديث ابي الفضل الزهري
زي ما انت عايز سميه فضل سمي زهري. سميه اي حاجة. ادي له رمز وتكتب الرموز بتاعتك في ورقة خارجية عشان ما تتوهش منك يبقى حديث حرف الالف كلها هتلمها على بعضها
وتدي ترتيب وترتب. هتلاقي انما الاعمال بالنيات او كل عمل ليس عليها امرنا لو جاب لفظ ايهما يجيب لك موجود في كتاب كزا وكتاب كزا وكتاب كزا وكتاب كزا رقم كزا في صفحة كزا في سانية واحدة
يبقى انا ما اقعدش بقى الف في الالف كتاب على الحرف. هو موجود في الموضع ده انا عندي اصبح دلوقتي الالف كتاب عملت لهم آآ مسلا آآ جمهرة فهارس تلات اربع خمس مجلدات
لكن ضمنت انه اذا ورد الحديث في حرف اعرف كم كتاب قبل نفس الحديث بنفس الحرف يبقى انا كده وفرت على نفسي عناء النظر في الف كتاب. وهكذا تمشي على التمانية وعشرين حرفا
انا كنت زمان والفقر احيانا يكون نعمة. لما كنت اشتري الكتاب ما كانش عندي فلوس. فكنت يا اما بانسخ الكتاب ميدي او افهرسه بيدي. نسخ الكتاب بياخد وقت تنسخ مجلد مجلدين بس الكتاب اللي نسخته حفزته
ودي ميزة الفقر. اللي هتكتبه بايدك هتحفظه ينقش على صفحة قلبك بس عايز همة والهمة موجودة شباب وصحة ومحب كمان للعلم وبتاع وما ليش في الدنيا هم الا العلم. ليس
ليست هناك لذة في الدنيا الا العلم. لا بادور على فلوس ولا اكل ولا شرب ولا لبس ولا سيارة ولا مسكن ولا اي حاجة حياة قايم نايم ما بحبش غير علم الحديث. عايز علم الحديث بس. فكنت ايه اشتري الكتاب
بشق الانفس اقعد احوش له مسلا شهر كامل عشان احوش اتنين جنيه مسلا تلاتة جنيه. اروح اشتري الكتاب فما كانش عندي غيره فكنت افليه. اقراه كلمة كلمة كلمة واطلع الفوايد بتاعته واكتب الفوايد. لما كترت الفلوس شوية
بقيت بجيب بالكرتونة. كرتونة بقى قل لي هتفهرس ايه ولا ايه! ده بقت كتب قد كده على الرف فبقيت بهمبك بقى يعني امسك الكتاب افتحه واقعد اخمن كده وانقي شوية حاجات كده اللي انا متصور ان انا محتاج لها. واعمل فهرس كروكي كده يعني اجمالي
وبتاع والكلام. زادت المسألة شوية بتجيب بالعشر كراتين وبتاع بالسلامة بقى ضاعت القضية. ازا ما كانش المحقق مفهرس للكتب يبقى خلاص يا نفهرسه يا حسيبه ايه كنزا مغلقا مش عارف اتصرف فيه
فكنت اعمل ايه بقى اشوف الشباب اللي قاعد يغني على الطرقات والبتاع والكلام ده يقول لك تعالوا نشتغل شوية يقعد معي اقول له انسخ لي البتاع ده. اعمل لي المش عارف ايه بتاع واعمل لي ده بقى. فبرضه انتفعت
الشباب الصغير اللي هو ايه يقدر ييجي معك يعني الصغير وما يقدرش يقول لك لأ يتكسف يعني. يقول لك لأ. حمل عليه اوعى انت كمان تقول احسن يدايق منه ايه ما يضايق
ما هو هو يطلع مستفيد في الاخر هو يطلع مستفيد وفيه شباب منهم انفتح قلبه للعلم بالعملية دي. ولا خطر على باله في يوم من الايام يتعلم لما دخل بقى في مسألة الفهارس والشغل والبتاع والكلام ده. آآ انتفع
حتى انا اوفر وقتي عملت بس ايام ما كنت شباب يعني فهرست خمسميت كتاب. ومخطوط. دول كتبت بيدي هذه اكتر من ستميت الف بطاقة بكشف الكمبيوتر والحدوتة دي البطاقة قد كده ورقة تكتب فيها الحديس وتكتب الكتاب ورمزه والجزء والصفحة
فطبعا كم كبير جدا حرف الالف لوحده كان داخل على حوالي اتنين وعشرين مجلدة. حرف الالف لوحده. فطبعا ما كتبت بايدي اه الكلام ده بس هلاقي وقت فين رتب فقلت بقى نجيب جماعة من الشباب اللي فالقين دماغي يا شيخ علم الحديس وعايزين نتعلم علم الحديس وبتاع طيب
هنختبركم تعالوا رتبوا معي هذه البطاقات والعلم كله في الفهرسة. طلبة العلم كانوا زمان يقول لك ايه هنقعد نفهرس وبتاع ومش عارف ايه انا عايز ازاكر اقول له يا ابني انا شيخك
وانا اضرب مصلحتك. لما اقول لك فهرس يبقى العلم في الفهرسة. زاكر يبقى العلم في المزاكرة انا مش انت هتبقى بينا ومناول بقى. لأ انت جاي تتعلم اقول لك علمني انا صح هنتفع لكن انت هتنتفع اكثر مني. خلاص
طيب يا شباب تعالوا عشر شباب. انا باقول لكم التجربة دي ليه؟ عشان تعرف ان ان العبد اذا اذا لم يرزق همة لن ينجح مطلقا ودول كانوا من الشباب اللي هم انا كنت متصور ان هم هيبقوا على درجة عالية من العلم
فقلت هختبرهم بالمسألة دي. قلت لهم خلاص. ادي الستميت الف نطاق اهو. وانا ساترك لكم وهاخد انا وانا واهلي وولادي لي شقة تانية قلت له هقعد فيها وهفرغ لكم المسكن ده لمدة خمستاشر يوم. اكل شارب نايم على حسابي
مهمتك تنزل تصلي وتطلع وهتلاقي الاكل جاهز عايزين تجيبوا اكل جاهز هاته عايزين نعمل لكم اكل نعمل لكم بس يبقى شغلتكم ترتبوا الفهارس وقسمتهم في الغرف. دي الغرفة حرف الالف ودي حرف البه والته والسه لحد العين. ودي حرف مش عارف ايه اللي هي الميم لحد ليه؟ رتبتهم كده
بدأوا يشتغلوا وبعدين بدون ما حد يعلمني اطلاقا قام واحد زهق قام واخد الايه الحرف بتاعه وروح البيت عنده طبعا انا منبه عليهم ممنوع تفتحوا شباك لان الهوا لو جه هيطير البطاقات على بعضها. وممنوع حد من الاولاد الصغار يدخل الشقة. ليه؟ لان احنا لو لخبط اللي وراه على بعضها او
بطاقة طارت يبقى راح حديث في مصدر يبقى انا ساحرم من هذا الحديث خلاص وانا طبعا لما كتبت الفهارس لم اكل كتابة الفارس لغيري. لان انا اللي عارف اطراف الحديس تتكتب ازاي
لو اديت لغيري يكتب اطراف الحديس جاي يجتهد يضيع لي الحديس ويكون محطوط في حرف مش بتاعه فانا كتبت بيدي بس قلت لهم انتم ايه كل شغلكم شغل مكن. ترتبوا بس. ده خد الحرف بتاعه وروح البيت
طبعا سايبهم يومين تلاتة على ما ابقى اقابلهم والكلام ده ايه عملتوا ايه والله يا فلان خد حرف وراح البيت ازاي يروح البيت من غير ما يقول له الكلام راح البيت
هناك قال لي انا قاعد وبرتب الاخوات الصغيرين عاكسوه. كل شوية يفتحوا الباب مش عارف ايه قام واخد البطاقات ورايح المكتبة اللي هي بتاعة الطلبة دي علشان المكتبة ما فيهاش حد ومش عارف ايه والكلام ده. وواحد تاني قام واخد الحرف بتاعه وتسللوا. خلاص. انا كده جهد
راح لان انا ما اعرفش ضيعوا بطاقات ولا لأ ورتبوها ولا لأ راحت منهم ولا لأ ؟ انتهت القصة. كل اللي ادرت الحقه جزء من حرف الميم. كتبته في الفي صفحة
انا في الاخر في الاخر ضاعت جهدي ضاع خمسمية كتابا في اكتر من ستميت الف بطاقة كنت كاتبها عشان اوفر الجهد على على نفسي. ما انا خلاص طالما ان انا
اشتغل في علم الحديث اشتغل صح ما اقعدش كده والف حوالين نفسي وواخد الكتاب ورايح جاي مش عارف ايه الكلام ده ؟ لأ تشتغل تشتغل صح نزرت نفسك لهذا ابقى اعد العدة علشان تبقى حاجة
فانت علشان خاطر توفر الجهد والعمر والوقت والكلام ده لابد ان يكون لك فهارس خاصة لا تعتمد على فارس غيرك. لان غيرك عندما فهرس انما فهرسك بطريقته هو. انما انت ما ينفعش حد يفهرسك
لكن على اي حال هننتفع بفارس الاخرين لان العمر ضيق والكتب كثيرة جدا ده جزء من شغلك اللي انا باقوله ده جزء من شغلك. آآ عشان تحضر المعلومة بس. قبل ما تخرج تجيب كل طرق الحديس قدامك
اما ترتب طرق الحديث ازاي؟ توازن بين الرواة ازاي تعرف ده غلط ازاي وده او ما غلطش دي قصة تانية كبيرة اوي اوي لكن هو علم ممتع وان كان شاقا
فالنهاردة انا لما اكون دارس دراسة صحيحة يجي لي اي واحد جاهل داخل على البخاري بقى ما هو داخل مش عارف البخاري ده يطلع ايه. واحد جاهل بتصطاده مع اول نفس
وتكعبلوا وتدي له الزامات معينة يتناقض بقى وهو واقف يتناقض هو. يعني اللي ييجي يقول لك مسلا الحديث الحديث الفلاني مكذوب. زي الحديس اللي انا قلت لكم عليه. حديث آآ
آآ آآ ان تكون اكثر اهل النار والكلام ده. الحديس ده الاسناد بتاعه زي الشمس يوم ايه؟ يرد الحديث وهو ويقبل حديثا اخر بذات الاسناد طب طب انت لما قابلت دورة ضد دول اسناد واحد؟ ما عمدتك في التفريق؟
ازا كان الراوي كداب يبقى ينبغي ان يسقط الاثنين ازا كان ثقة ينبغي ان يقبل الاسنان فاللي برة القصة خالص من السهل اوي اوي عند اي درس ان هو يوقفه
لكن الجماعة المبتدعة فطنوا الى شيء ونزلوا من حوالي خمس سنين كتابا في ثلاثة مجلدات انا ظفرت بالجزء واحد فقط من هذا الكتاب آآ اسمه صاحبه مسميه الطوفان الجارف لكتائب البغي والعدوان. مين الباغي؟ ومين المعتدي؟ اهل السنة. جاب الاحاديث
الحديث اللي في البخاري ومسلم التي تكلم فيها بعض اهل العلم من السنة. كتاب احاديث المعازف اتكلم في ابن حزم. حديث خلق الله التربة يوم السبت. اتكلم فيه البخاري وعلي بن مديني. حديث من عاد لي وليا
اتكلم فيه الذهبي. حديث مش عارف ايه. اتكلم فيه فلان. فهو قال اهو. انا لو قلت البخاري هتقولي لي مبتدع. انا مش هتكلم مش هجيب كلامكم انتم يا اهل سنة
في الاحاديث اللي في البخاري ومسلم. جاوبوا لي عليها بقى وجمع مائتين وخمسين حديثا في الصحيحين عالم اتكلم على حديث يجيب لك او مسلا حديث القردة اللي رجمت القرد بتاع عمرو ابن ميمون. موجود في البخاري. ها؟ يقول لك الكلام ده ابن
قال لي ان ده ما لا يمكن. حديث عمرو ابن ميمون طريف جدا ولطيف وظريف ما فيش مانع اقوله لكم من باب يعني آآ آآ اعرفكم الحديث آآ قال عمرو بن ميمون وهو احد التابعين الكبار قال رأيت الرجم في
جاهلية ايه الحكاية قال لك ان كان فيه قرد عجوز وهو بيحكي حاجة شافها. قرد عجوز. ومراته قردة شابة لقطاتهم ظريفة وانت عارف القرد بقى اللي انا شفت شكل القرد بقى ها فالقرد الشابة دي نايمة
على دراع العجوز ونايم وفارد آآ دراعه كده وهي نايمة على ايه على دراعه فجاء قرد شاب فبصبص لها واصل البصبصة ان يحرك ذيله. لما القط ولا الكلب ولا اي حيوان له دين يلعب ديله يقال بصبص
الكلب اي ايه تحرك ذيله فعشان تعرف اللي بيبصبص للنسوان يطلع ايه. ها؟ اه دي حاجة على الهامش بس عشان ايه تبقى الدنيا اه فالمهم بصبص لها حرك ديله فقامت معه
والقرد بيشخر العجوز فقامت معه وراحوا قضوا مصالحهم وقامت ايه وقامت راجعة تاني نايمة على دراعه كأن شيئا ايه لم يحدث القرد اول محطة راسها على دراع القرد استيقظ فشمها فصرخ
اول ما صرخ ده عمرو ميمون بيحكي الحكاية بيقول فبحثوا عن القرد فجاؤوا به اعرفه اللي عمل العملة دي اعرفوا جاؤوا بهذا القرد والقردة وظلوا يرجموهما بالحجارة حتى قتلوهما. فابن عبدالبر بيقول لك
لأ الكلام ده مش صحيح لان الرجم القروض غير مكلفة فازاي يبقى فيه رجم عند القروض وهي غير مكلفة انا بقول هذا الاعتراض مش وارد اصلا ابن عمرو ابن ميمون سماه رجما. انت مش عاجبك انه سماه رجل سميه زي ما انت عايز. لكنه حكى حكاية رآها. فانت حاجة من الاتنين. يا تقول له
صادق فيما رأيت انت كداب خلاص كده ؟ ولا احد يكذب عمرو ابن ميمون اصلا يبقى رأى انت بقى بتقول الرجم في بني ادم وليس في الغير مكلفين هو سماه رجما انت سميه زي ما انت عايز يا اخي. عايز تسميه اي حاجة
لكنه لكن الواقعة حدثت واحنا لما نيجي نفسره كادميين لا نفسره الا بالرجو لان احنا عندنا الزاني المحصن الرجل اذا تزوج فزنا فحده الشرعي الذي جاءت به السنة المتواترة ان يحفره
في الارض حفرة ويدفن نصفه الاسفل في الارض ويرجم بالحجارة في رأسه حتى يموت ده حد الزاني المحصن فالقردة دي متجوزة ها وبعدين القرد التاني زنا بها خلاص يبقى قردة محصنة هو عمرو فسرها كده. قردة محصنة وزنت يبقى شاكل هذا او شابه الرجل في بني ادم فسماه رجل
فييجي واحد يقول لك البخاري ما هو عمرو ابن عبدالبر اهو من ائمة السنة. قال لك البخاري في حديث مش مزبوط ومش عارف ايه ممكن العالم يخطئ ممكن العالم وان كان جليلا يخطئ في التعليم
ممكن يفتح عليك انت ويغلق عليه هو لان العلم لم يجعله الله عز وجل حكرا على احد من بني ادم بل جعله مشتركا مقسوما في عباده يفتح للمتأخر ما اغلقه عن على المتقدم وان كان جليلا
ويحييه بتال يعترض على ماض وعشان كده تلاقي انا لما لما مسل اجي اتعقب واحد من العلماء الكبار ما تجيش تقول لي هو انت تطلع مين اه انا ما لا اصلح ان اكون غلاما لهذا العالم الذي تعقبته
ولا اصلح ان اصب عليه ماء الوضوء لكن الجزئيات في العلم لا تتناهى الجزئيات لا تنتهي. ولم يؤلم ولم يخص الله عز وجل قوما بالصواب دون قوم فهو ازا كنت انا في جزئية فقد فاقني في مائة الف جزئية
لكن بقي ايه؟ للمتعقب اشياء فما هو المانع اي واحد يتعقب على البخاري بتاعه يكون هو غلطان انت لما يكون عندك بقى دارس بقى الاسناد ودارس المد وعارف وجوه الكلام ودلالات الالفاز تفرق معك كتير ودي
هي علوم الالات بقى علوم الحديث وعلوم اصول الفقه. هي دي اللي بتخليك تستطيع ان تسبح في هذا البحر الخضم وتدخل معترك الاقران وتخرج مظفرا كمان فيبقى دراسة بقى الاصول لا سيما زي ما بيقولوا العلم الحديث علم المرويات
اعرف ده صحيح ازاي؟ وده ضعيف ازاي من الاشكالات الاخرى ده غير بقى اتساع مادة آآ علم الحديث جدا جدا تحتاج الى مجهود جبار. واحد واقف ما لوش شغلانة غير العلم
ازا دخل حاجة تانية جنب العلم مش هيوصل يبقى نفسه يبقى ما عنده مش عارف ايه ويسكن في حي ايه وياكل ايه ويشرب ايه ويغير السيارة ويعمل مش عارف ايه والكلام ده لا اذا دخلت القصة دي على قلبك
انسى القصة بقى. رح زي ما انت عايز العلم لا يعطيك بعضه حتى تعطيه كلك احفظها كده اعملها شعارا اجعلها شعارا وعلقها كده يافطة العلم لا يعطيك بعضه حتى تعطيه كلك
في اشكالية اخرى فيما يتعلق بعلم الحديث. وهي دخول الوف الاحاديث الموضوعة المكذوب على النبي عليه الصلاة والسلام والمنكرة والشاذة في كتب العلماء فده صعب عليك المسألة ما فيش حديس تسمعه
دلوقتي اللي لازم تسأل عن صحته لاني العلماء الذين صنفوا في الكتب سواء كان في الاحكام الشرعية او في الفقه او في التفسير او في الرقائق او الكلام ده ولم يكونوا محدثين كلما وجدوا حديثا يخدم الموضوع وضعوه في الكتاب. فدخلت عشرات
الالوف من الاحاديث الساقطة على اختلاف درجاتها. يا موضوع يا باطل يا منكر يا شذ يا ضعيف يا مرسل يا اي حاجة من العلل دي دخلت في الكتب. وانت ما عندكش تمييز بتفتح الكتاب تقرا منه تطلع على المنبر تقول او تستشهد به والكلام ده. مع انه حديس
حديث يعني ساقط يعني يعني آآ اكيد انتم كتير منكم عارف الحديث القدسي اني انا والإنس والجن في نبأ عظيم اعبد. اخلق ويعبد غيري وارزق ويشكر سواي. خير الى العباد نازل وشرهم اليه صاعد. مكزوب
كذب واكيد برضه اكيد كلكم بقى حافظين ان النبي صلى الله عليه وسلم لما ذهب الى الطائف قال اللهم اشكو اليك ضعف قوتي وقلة حيلتي وهواني على الناس. لا اصل له. اهو. لا اصل له. ما قالوش النبي. مع عذوبة الفاظه
وانت بتقوله قلبك بيرفرف كده وعايز تعيط. من حلاوة الالفاظ جميل جميل فعلا انما اتقبل الصلاة ممن تواضع بها لعظمته ولم يستطل بها على خلقه ولم يبت مصرها على معصيته. مش عارفين الحديث ده
كذب عبدي انت تريد وانا اريد ولا يكون الا ما اريد فان سلمت لي فيما اريد كفيتك ما تريد وان لم تسلم لي. فيما اريد اتعبتك فيما تريد ولا يكون
الا ما اريد. كذب المؤمن كيس فاطن. كذب. من لم تنهه صلاته عن الفحشاء والمنكر فلا صلاة له. منكر. ها؟ صوم رمضان بين السماء والارض لا يرفع الا زكاة الفطر. ضعيف. خد بقى خد بقى حاديك بالكبشة بقى. من القصة دي. اللي انت
حافظها وبتعتقد انها من الاحاديث الصحيحة وهي ليست كذلك علماء الحديث انكروها. واعلوها بعلل فانت لو جيت بقى قلت لك ارم بياضك بقى ووريني بقى انت حافز احاديس ايه! هاطلع لك تلات تربع اللي انت حافزه
ضايع. لا لا لا برة خالص لا لا لا. البخاري ده البخاري ده كالمسمار في الساج تعرف السج خشب الزان لما تدقي فيه مسمار تعرف تطلعه؟ اه البخاري كالمسمار في الساج. يبقى هتقلد في درجة الحديث
وتبقى مجتهد في الفقه واصوله. ماشي ما فيش مانع بس ده يلزمك بقى انك انت تكون عارف مراتب العلماء التلاتة في التصحيح والتضعيف عندنا عالم المرتبة الاولى المتشددون المتوسطون المتساهلون. يبقى انت لازم تكون عارف العلماء
اللي من الطبقة الاولى طبقة المتشددين. والعلماء اللي من الطبقة التانية طبقة المتوسطين نفس وهادي يعني. والمتساهل. فالمتساهل لا تعول عليه انما المتشدد ازا قال صحيح عض عليه بالنواجز لان ده ما بيفوتش الهوا
فلما يقول صحيح يبقى خلاص اختم وراه المتوسط اللي نفسه هادي اقبل منه ايضا يبقى انا لازم اعرف برضو طبقات العلماء اللي بيصححه يضعفه. كل طبقة فيها مين ومين ومين ومين ومين. عشان ازا قال صححه الترمزي ضعفه المش عارف ايه صححه البخاري ضعفه ابو حاتم. الكلام يبقى عارف
اقدر اوازن ما بين الاتنين. ده الكلام ده لو انت ايه ما لكش في علم الحديث وعايز يبقى لك في ايه؟ في اي علوم اخرى انا ارجو ان اكون يعني وضعت بعض الكلمات الكاشفة يعني تحفيز الطالب ويعني اعلامه بشرف المنصب
شرف المنصب اجل منصب على وجه الارض منصب العلماء هم الملوك الملوك بغير تيجان